###### Ministru kabineta noteikumu projekta „Grozījumi Ministru kabineta 2010.gada 21.jūnija noteikumos Nr.563 „Kārtība, kādā Neatliekamās medicīniskās palīdzības dienesta darbinieki saņem apmaksātu veselības aprūpi” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2011.gada 7.septembra rīkojuma Nr.436 ”Par Veselības norēķinu centra un Veselības ekonomikas centra reorganizāciju” 1., 3.1.apakšpunkts un 5.punkts  Valsts un pašvaldību institūciju amatpersonu un darbinieku atlīdzības likuma 39.pants |
| 2. | Pašreizējā situācija un problēmas | Ministru kabineta 2010.gada 21.jūnija noteikumi Nr.563 „Kārtība, kādā Neatliekamās medicīniskās palīdzības dienesta darbinieki saņem apmaksātu veselības aprūpi” (turpmāk – noteikumi Nr.563) nosaka kārtību, kādā Neatliekamās medicīniskās palīdzības dienesta darbiniekiem (turpmāk – darbinieki) ir tiesības saņemt apmaksātu veselības aprūpi, apmaksātās veselības aprūpes saņemšanas nosacījumus, apmaksājamo pakalpojumu veidus un apmaksas kārtību, kā arī veselības aprūpes pakalpojumus un neapmaksājamos izdevumus.Noteikumu Nr.563 2.punkts nosaka, ka izdevumus, kas saistīti ar atzinuma sniegšanu par darbinieku veselības stāvokli obligātās veselības pārbaudes ietvaros un vakcināciju, sedz Neatliekamās medicīniskās palīdzības dienests no tam piešķirtajiem valsts budžeta līdzekļiem, bet izdevumus, kas saistīti ar pacienta iemaksu un līdzmaksājumu par šajos noteikumos minētajiem veselības aprūpes pakalpojumiem, sedz Veselības norēķinu centrs (turpmāk – centrs) no veselības aprūpes pakalpojumu apmaksai paredzētajiem valsts budžeta līdzekļiem, pamatojoties uz līgumiem, kas noslēgti ar ārstniecības iestādēm; 4.punkts nosaka, ka ambulatori un stacionāri sniegtos veselības aprūpes pakalpojumus apmaksā, ja veselības aprūpes pakalpojums sniegts ārstniecības iestādē, kas saskaņā ar normatīvajiem aktiem par veselības organizēšanas un finansēšanas kārtību ir līgumattiecībās ar centru; 7.punkts nosaka, ka, ja darbinieks veselības aprūpes pakalpojumu ir saņēmis ārstniecības iestādē, kas nav līgumattiecībās ar centru, izdevumi par sniegto veselības aprūpes pakalpojumu netiek apmaksāti.Saskaņā ar Ministru kabineta 2011.gada 7.septembra rīkojuma Nr.436 „Par Veselības norēķinu centra un Veselības ekonomikas centra reorganizāciju” (turpmāk – MK rīkojums Nr.436) 1.punktu tika reorganizētas iestādes - Veselības ekonomikas centrs un Veselības norēķinu centrs, tās apvienojot un ar 2011.gada 1.novembri izveidota jauna veselības ministra pakļautībā esoša iestāde – Nacionālais veselības dienests. Rīkojuma Nr.436 3.1.apakšpunkts nosaka, ka dienesta funkcija ir tajā skaitā administrēt veselības aprūpei paredzētos valsts budžeta līdzekļus un saskaņā ar noslēgtajiem līgumiem norēķināties par sniegtajiem veselības aprūpes pakalpojumiem.Ministru kabineta 2006.gada 19.decembra noteikumi Nr.1046 „Veselības aprūpes organizēšanas un finansēšanas kārtība” 13.punkts nosaka, ka Nacionālais veselības dienests slēdz līgumus ar ārstniecības iestādēm par valsts apmaksāto veselības aprūpes pakalpojumu sniegšanu.Līdz ar to ar 2011.gada 1.novembri noteikumos Nr.685 Veselības norēķinu centram noteiktās darbības veic Nacionālais veselības dienests, kas ir Veselības norēķinu centra funkciju, pārvaldes uzdevumu, tiesību, saistību, finanšu līdzekļu, mantas un lietvedības pārņēmējs līgumu ar ārstniecības iestādēm par valsts apmaksāto veselības aprūpes pakalpojumu slēgšanas jomā.Sakarā ar minēto nepieciešams veikt tehnisku grozījumu, lai aizstātu noteikumu Nr.135 2., 4. un 7.punktā Veselības norēķinu centru ar Nacionālo veselības dienestu. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Ministru kabineta noteikumu projekta **„**Grozījumi Ministru kabineta 2010.gada 21.jūnija noteikumi Nr.563 „Kārtība, kādā Neatliekamās medicīniskās palīdzības dienesta darbinieki saņem apmaksātu veselības aprūpi” mērķis un būtība ir veikt tehniskus grozījumus, lai aizstātu noteikumu Nr.563 tekstā (2., 4. un 7.punktā) Veselības norēķinu centru ar Nacionālo veselības dienestu.  Noteikumu projekts atrisinās anotācijas I.sadaļas 2.punktā minētās problēmas |
| 5. | Projekta izstrādē iesaistītās institūcijas | Veselības ministrija |
| 6. | Iemesli, kādēļ netika nodrošināta sabiedrības līdzdalība | Noteikumu projekts paredz veikt tehnisku grozījumu noteikumos Nr.563, aizstājot visā tekstā iestādes nosaukumu - Veselības norēķinu centru ar Nacionālo veselības dienestu. Noteikumu projekts neskar sabiedrību, jo izriet no MK rīkojuma Nr.436, kas noteica, ka Nacionālais veselības dienests ir Veselības norēķinu centra funkciju, pārvaldes uzdevumu, tiesību, saistību, finanšu līdzekļu, mantas un lietvedības pārņēmējs līgumu ar ārstniecības iestādēm par valsts apmaksāto veselības aprūpes pakalpojumu slēgšanas jomā jomā. |
| 7. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Neatliekamās medicīniskās palīdzības dienests  Nacionālais veselības dienests |
| 2. | Projekta izpildes ietekme uz pārvaldes funkcijām | Projekts šo jautājumu neskar |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jautājumu neskar |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jautājumu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jautājumu neskar |
| 6. | Cita informācija | Nav |

Anotācijas II, III, IV, V un VI sadaļa – Projekts šo jomu neskar.

Veselības ministre I. Circene

28.01.2013. 11:30

685

I.Brūvere, 67876061,

Ieva.Bruvere@vm.gov.lv